**1.** Кичә барышы:

* Хәерле көн, хөрмәтле кунаклар! Без бүген туган җиребезгә, туган телебезгә багышланган кичәгә җыелдык. Һәр кешенең иле бер булган кебек, туган теле дә бер генә.

Арттырмый да, киметми дә шуны бел-

Татар теле – энҗе, мәрҗән тулы тел.

Моңлы тел ул, нурлы тел ул – Туган тел-

Баш очында кояш булып тора гел.

* Тел, тел дибез, нәрсә соң ул тел?

Тел – кешеләрнең аралашуы өчен бик әһәмиятле чара. Ул кеше тормышында бик мөһим урын тота. Ул – тормыш чыганагы, белем чишмәсе. Тел кешеләргә бер-берсе белән аралашырга, бер-берсен аңларга, бер-берсенең теләк-максатларын, уй-фикерләрен белергә ярдәм итә.

-Татар теле... Тугач та иң газиз кешеңнән ишетә башлаган, күп гасырлык тарихы булган, Каюм Насыйрилар, Тукайлар нигез салган, 7 миллион халык сөйләшкән, дөньядагы иң дәрәҗәле 14 тел исәбенә кергән, чит илләрдә дә өйрәнелә тоган, бүгенге көндә җитлеккән, камилләшкән, теләсә нинди катлаулы фәнне өйрәтергә мөмкинлеге булган, Моабитның таш диварлары эчендә дә тынмыйча, аның калын стеналарын тишеп чыгып, бөтен дөньяга яңгыраган, утларга-суларга салсалар да, чукындырсалар да, ассалар- киссәләр дә исән калган, иң-иң авыр кимсетүләргә дә түзгән, сынмаган-сыгылмаган, баш имәгән горур татар теле.

- Кемнәр генә сиңа сокланмаган һәм мактау җырламаган?! Кемнәр генә синең ярдәмеңдә дөньяны танып белмәгән һәм үзенең уй-хисләрен башкаларга сөйләмәгән?!

И минем җандай кадерлем,

И җылы, тере телем!

Кайгылар теле түгел син,

Шатлыгым теле бүген.

Тик синең ярдәм белән мин,

Тик синең сүзләр белән

Уйларын йөрәккәемнең

Дөньяга әйтә беләм.

* Туган тел төшенчәсенә зур мәгънә салынган. Ул Ватан, туган җир, ата-ана сүзләре белән бер үк дәрәҗәдә торучы бөек, изге һәм кадерле сүз. Ул телне шуңа күрә туган тел дип атыйлар да. Ул телгә баланы аның иң газиз, иң якын кешесе – әнисе өйрәтә, шул телдә аңа бишек җырлары җырлый, иркәли, юата. Шуңа күрә аны халык ана теле дип атый.

*Т.Миңнуллинның “Тал бишек” җыры яңгырый.*

(*Сәхнәнең почмагында өй күренеше. Бишек эленгән. Бишектә биләүгә биләнгән бала-курчак ята. Бала көлгән тавыш ишетелә. Татар хатын-кызы киеменнән кыз чыга. Бишеккә иелеп җырлый.*

*Әлли-бәлли итәр бу,*

*Йокыларга китәр бу,*

*Бәү-бәү итеп , күз йомып,*

**2.** *Изрәп кенә китәр бу.*

*Әлли итәр бу бала,*

*Бәлли итәр бу бала,*

*Үз халкына, үз иленә*

*Хезмәт итәр бу бала.*

*Сәхнәгә фәрештәләр йөгереп чыга. Ана һәм баланы уратып алып бииләр. Фәрештәләр бер рәткә төзелеп баса. Анадан баланы алалар, һәр фәрештә баланы ала, теләк тели. Аннан икенчесенә бирә*

*1 нче фәрештә.* Нәсел агачын дәвам итүче бул, улым.

*2 ф-*тә. Зирәк акыллы, тәмле сүзле, шәфкатьле, миһербанлы бул.

*3 ф-*тә. Сау-сәламзт, тзүфыйклы, озын гомерле бул, балам.

*4 ф-*тә. Йомшак күңелле бул. Әти-әниеңә сөенечләр китереп яшә.

*5 ф-*тә. Мәрхәмәтле бул. Олыны олы, кечене кече ит.

*6 ф-*тә. Саф күңелле, ягымлы бул.

*7 ф-*тә. Күркәм холык-фигыльле , горур бул. Якты йолдыз булып балкы.

*Баланы әнисенә бирәләр һәм фәрештәләр кереп китә. Ана да баласын бишеккә куеп кереп китә.)*

* Туган тел! Һәркем өчен дә газиз сүз бу. Чөнки иң кадерле “әти”, “әни”, “әби”, “бабай” сүзләрен туган телдә әйтәбез. Туган телебезнең, торган җиребезнең кадерле булуын без иң элек туган тел аша тоябыз. Тугач та бу телне балам, кызым, улым дигән сүзләрне дөньяга сине тудыручы, яратучы, багучы газиз әнкәңнән ишетәсең.

“ Балам” диеп туган телдә,

Эндәшә миңа әнкәм.

“Әнием !“ дип әнкәемә,

Мин туган телдә әйтәм.

Туган телдә сөйләшеп,

Яшим мин туган илдә,

“Туган ил” дигән сүзне дә,

Әйтәм мин туган телдә.

Күзләремне ачты минем,

Иркәләде үз телем.

Үз телем яктыртты юлны,

Үз телем бирде белем.

Әткәң-әнкәң телен белсәң,

Адашмассың кайда да...

Туган телемдә эндәшәм

Кояшка да, айга да.

Игелекле булып үсим

Газиз туган телемә,

Туган тел бер генә була-

Әнкәй кебек бер генә.

* Татар халкы - аек акыллы, батыр халык ул. Безнең телебез – матур, күркәм тел ул. Безнең телебез турында бик күп кенә мәкальәр дә бар. Әйдәгез әле , укучылар, сезнең белән бер уен уйныйбыз. Без сезгә мәкальләрнең башын әйтербез, ә сез ахырын әйтеп бетерергә тиешсез.
* Иң таталы тел- (туган тел),

Анам сөйләп торган тел.

* Сөйдергән дә тел, (биздергән дә тел).
* Телең озын булса, (гомерең кыска була).
* Туган илем – (туган анам).
* Теле барның (юлы бар).
* Телләр белгән – (илләр белгән).
* Аз сөйлә – (күп тыңла).
* Телгә игътибарсыз – ( илгә игътибарсыз).
* Хәзер мин сезгә бер риваять сөйләп китәм.

...Эзоп, имештер, философ Ксанфның колы булган. Бервакыт Ксанф кунаклар чакырырга уйлаган һәм Эзопка табынга иң яхшы нәрсә пешереп китерергә боерган. Эзоп ит базарына барып, тел сатып алган һәм аннан өч төрле ризык өзелгән. Ксанф, бу хәлгә гаҗәпләнеп, Эзоптан сораган:

* Ни өчен син һаман тел генә китерәсең?- дигән.
* Син миңа иң яхшы нәрсә алырга куәтың,- дигән Эзоп аңа җавап итеп. – Ә дөньяда телдән дә яхшырак нәрсә бар?! Тел ярдәмендә шәһәрләр төзелә, халыкларның мәдәнияте үсә. Тел ярдәмендә без белем алабыз, фәннәр өйрәнәбез. Тел ярдәмендә кешеләр бер-берсе белән аңлашалар, киңәшәләр, сәламләшәләр, татулашалар, шатлык-сөенечләрен уртаклашалар, сөю-мәхәббәт хисләрен белдерәләр. Менә шуңа күрә дә дөняда телдән дә яхшы бер нәрсә дә юк!
* Ватанның газизлеген без әүвәл туган тел ярдәмендә тойганбыз. Шагыйрьләребезнең матур-матур шигырьләрен ятлап, әле дә куанабыз, рухланабыз.

(*Укучылар чиратлап шигырьләр сөйли.*

*Ш Галиев. “Телләр белүче каләм”.*

*С.Хәким. “Тел ил белән икән”.*

*Ш.Маннур. “Яхшы бел”.*

*Р.Миңнуллин. “Туган телемә”.*

*Э.Шәрифуллина. “Рәхмәт сиңа”*

*Н.Нәҗми. “Татар теле”. )*

* Кадерле кунаклар! Безнең телебез – матур, күркәм тел. Әгәр милләтнең теле кулланылмый башласа, ул юкка чыга. Моның өчен сугыш та, кан кою да кирәкми. Телен бетердең исә, үз халкыңның әдәбияты да, мәдәнияте дә, гореф-гадәтләре дә бетә. Безнең бурыч – халкыбызда милли аң, милли горурлык уяту, телебезне саклап калу. Тел өчен көрәш – милләт өяен көрәш ул. Һәм кичәбезне мондый шигъри юллар белән бетерәсебез килә:

Тел ачылгач әйтә алсаң: “Әни!” -дип,

Тел ачылгач әйтә алсаң: “Әти!” – дип,

Күзләреңә яшьләр тыгылмас,

Туган телең әле бу булмас.

Соң минутта әйтә алсаң: “Әни!” – дип,

Соң минутта зйтә алсаң: “Әти!2 – дип,

Күхзләреңә яшьләр тыгылыр,

Туган телең әнә шул булыр...

*( “Туган тел” җыры күмәк җырлана.)*